දැනට පවතින දැඩි නියඟය හේතුවෙන් පොළොන්නරුව දිස්ත්‍රික්කයේ ලක්ෂ දෙකක පමණ ජනතාවක් පීඩනයට පත්ව ඇතැයි දිස්ත්‍රික් ලේකම් නිමල් අබේසිරි මහතා ප්‍රකාශ කරයි.නියඟය නිසා කුඹුරු අක්කර 1,15000ක් පමණද මේ වන විට වගාකළ නොහැකි තත්ත්වයට පත්ව ඇති බවද දිස්ත්‍රික් ලේකම්වරයා පැවැසීය.වැලිකන්ද, දිඹුලාගල, හිඟුරක්ගොඩ ඇතුළු ප්‍රාදේශීය ලේකම් කොට්ඨාශවල 85,000ක පමණ පිරිසක් පානීය ජල ගැටලුවට ද මුහුණ දී ඇති බව දිස්ත්‍රික් ලේකම්වරයා ප්‍රකාශ කරයි.පරාක්‍රම සමුද්‍රයෙන් ජල පෝෂණය ලබන ප්‍රදේශහැර අන් සෑම ප්‍රදේශයකම මෙම දැඩි නියං තත්ත්වය හටගෙන ඇති බවත් මාදුරු ඔය ජලාශයේ මේ වන විට 50% දක්වා ජල මට්ටම අඩු වී ඇති බවත් දිස්ත්‍රික් ලේකම්වරයා ප්‍රකාශ කරයි.ජල හියඟයෙන් පීඩා විඳින ප්‍රදේශවලට බවුසර් මඟින් ජලය සැපයීමට පියවර ගන්නා බවද දිස්ත්‍රික් ලේකම්වරයා ප්‍රකාශ කළේය..